Source: http://carmmifsudbonnici.blogspot.com/2016/01/
Timestamp: 2018-03-17 19:51:09+00:00
Document Index: 2021851

Matched Legal Cases: ['Qorti ', 'Qorti ', 'QORTI ', 'Qorti ', 'Qorti ', 'Qorti ', 'QORTI ']

Il-Blog ta' Carm Mifsud Bonnici: 01/16
GAZZETTI – REKLAMI TA’ ATTIVITAJIET
22723. L-ONOR. CARMELO MIFSUD BONNICI staqsa lill- Ministru għal Għawdex: Jista’ l-Ministru jgħid kemm intefqu flus minnu u minn entitajiet li jaqgħu taħt id-dekasteru tiegħu għall-promozzjoni tal-Milied f’Għawdex fosthom ta’ Betlem f’Għajnsielem f’reklami fil-gazzetti tal-Ħadd u matul il-ġimgħa? Jista’ jindika x’kien l-ammont ta’ reklami mogħtija lil kull gazzetta tal-Ħadd?
ONOR. ANTON REFALO: Ninsab nfurmat li l-Ministeru għal Għawdex nefaq is-somma ta’ €6,850.39 għall-promozzjoni tal-Milied f’Għawdex f’reklami fil-gazzetti tal-Ħadd u ta’ matul il-ġimgħa. L-ammont ta’ reklami lil kull gazzetta tal-Ħadd hu kif muri fit-tabella li qed inpoġġi fuq il-Mejda tal-Kamra.
Seduta 350
Posted by Carm Mifsud Bonnici at 18:48 No comments:
UNIVERSITÀ TA’ MALTA – STUDENTI LI QED JATTENDU L-KORS TAL-MEDJAZZJONI
22694. L-ONOR. CARMELO MIFSUD BONNICI staqsa lill- Ministru għall-Edukazzjoni u x-Xogħol: Jista’ l-Ministru jgħid preżentament kemm hemm studenti fl-Università ta’ Malta li qed jattendu għall-kors tal-Medjazzjoni u kemm minnhom fil-grad ta’ Masters?
ONOR. EVARIST BARTOLO: Ninsab infurmat li bħalissa hemm total ta’ ħames studenti li qed isegwu kors li jwassal għall-grad ta’ Master of Arts in Mediation offrut mill-Fakultà tal-Liġi.
Posted by Carm Mifsud Bonnici at 18:47 No comments:
QRATI TA’ MALTA U GĦAWDEX – EŻEKUZZJONI TAL-KAMBJALI
22691. L-ONOR. CARMELO MIFSUD BONNICI staqsa lill- Ministru għall-Ġustizzja, Kultura u Gvern Lokali: Jista’ l-Ministru jgħid kemm ġew preżentati ittri uffiċjali eżekuttivi għall-eżekuzzjoni tal-kambjali tul is-sena 2014 fil-Qrati ta’ Malta u Għawdex?
ONOR. OWEN BONNICI: L-ammont ta’ ittri uffiċjali eżekuttivi għall-eżekuzzjoni tal-kambjali ppreżentati fil-Qrati ta’ Malta u Għawdex matul is-snin hawn taħt inidikati kien hekk:
Ittri uffiċjali eżekuzzjoni tal-kambjali
Posted by Carm Mifsud Bonnici at 18:46 No comments:
22688. L-ONOR. CARMELO MIFSUD BONNICI staqsa lill- Ministru għall-Ġustizzja, Kultura u Gvern Lokali: Jista’ l-Ministru jgħid kemm ġew reġistrati arbitraġġi tul is-sena 2014 u jista’ jindika n-natura tagħhom? Jista’ jindika wkoll kemm ġew deċiżi jew kemm ġew irtirati? Kemm għadhom pendenti?
ONOR. OWEN BONNICI: Ninforma lill-Onor Interpellant li skont informazzjoni li ngħatajt mill-Malta Arbitration Centre.
Fl-2014 kien hemm 338-il każ ġdid, li jinkludi 2 każijiet internazzjonali, 299 kawżi mandatorji u 37-il każ volontarju, li minnhom hemm 173 każ li għadhom pendenti. Filwaqt li fl-2015 kien hemm 354-il każ ġdid, li jinkludi 6 każijiet internazzjonali, 294 kawżi mandatorji u 54-il każ volontarju li minnhom għad hemm 267 li għadhom pendenti.
Ta’ min wieħed jinnota li sal-aħħar ta’ Diċembru 2015 kien hemm total ta’ 886 każ pendenti minn total ta’ 4608-il każ li ġie introdott mill 2003
Seduta 349
Posted by Carm Mifsud Bonnici at 18:41 No comments:
QRATI – COMMUNITY SERVICES ORDERS
22685. L-ONOR. CARMELO MIFSUD BONNICI staqsa lill- Ministru għall-Ġustizzja, Kultura u Gvern Lokali: Jista’ l-Ministru jgħid kemm ingħataw community service orders permezz ta’ sentenzi mill-Qrati tagħna fis-sena 2014? Jista’ jindika s-sigħat komplessivi u l-organizzazzjonijiet li ġew servuti magħhom?
ONOR. OWEN BONNICI: Qorti ta’ Malta
Ordni ta’ Servizz fil-Komunità (CSO)
Ordni ta’ Probation u Servizz (CO)
Numru ta’ sigħat
Placement Provider (NGO)
Placement Provider (LC)
Wieħed ta’ min jinnota li fil-kolonna tal-Placement Provider in-numri jistgħu jkunu inqas mit-total ta’ Ordnijiet mogħtija mill-Qrati, u dan minħabba f’każijiet ta’ Appell li jkun sar mill-individwu, kif ukoll minħabba f’każijiet fejn il-persuna ma tkunx idonea biex twettaq Ordni ta’ Servizz fil-Komunità u għaldaqstant każijiet bħal dawn ma jkunux ġew allokati.
Ta’ min isemmi li fir-rigward tas-sena 2015 għad hemm każijiet li għad iridu jiġu allokati ma’ NGO jew ma’ Kunsill Lokali sabiex ikunu jistgħu jwettqu n-numru ta’ sigħat ta’ xogħol.
Qorti ta’ Għawdex
Numru ta’ community service orders
Numru ta’ siegħat
Organizazzjonijiet li ġew servuti magħhom
Posted by Carm Mifsud Bonnici at 18:39 No comments:
FAĊILITÀ KORRETTIVA TA’ KORDIN - PERSUNI
22684. L-ONOR. CARMELO MIFSUD BONNICI staqsa lill- Ministru għall-Intern u s-Sigurtà Nazzjonali: Jista’ l-Ministru jgħid kemm kien hemm persuni fil-Faċilità Korrettiva ta’ Kordin sal-aħħar tas-sena 2015? Kemm minnhom kienu kkundannati u kemm kienu qed jistennew li jingħataw il-libertà proviżorja?
ONOR. CARMELO ABELA: Ninforma lill-Onor. Interpellant li fil-31 ta’ Diċembru 2015 il-popolazzjoni tal-Faċilita` Korrettiva ta’ Kordin kienet ta’ ħames mija disa’ u sittin (569). Mija disa’ u għoxrin (129) kienu taħt arrest preventiv filwaqt li erba’ mija u erbgħin (440) kienu ssentezzjati.
Posted by Carm Mifsud Bonnici at 18:38 No comments:
FAĊILITÀ KORRETTIVA TA’ KORDIN - PERSUNI.
22683. L-ONOR. CARMELO MIFSUD BONNICI staqsa lill- Ministru għall-Intern u s-Sigurtà Nazzjonali: Jista’ l-Ministru jgħid kemm kien hemm persuni fil-Faċilità Korrettiva ta’ Kordin sal-aħħar tas-sena 2014? Kemm minnhom kienu kkundannati u kemm kienu qed jistennew li jingħataw il-libertà proviżorja?
ONOR. CARMELO ABELA: Ninforma lill-Onor. Interpellant li fil-31 ta’ Diċembru 2014 il-popolazzjoni tal-Faċilita` Korrettiva ta’ Kordin kienet ta’ ħames mija wieħed u tmenin (581). Mija tmienja u tletin (138) kienu taħt arrest preventiv filwaqt li erba’ mija tlieta u erbgħin (443) kienu ssentenzjati.
Seduta 348
Posted by Carm Mifsud Bonnici at 19:48 No comments:
FAĊILITÀ KORRETTIVA TA’ KORDIN – BORD TAR-REMISSJONI - KAŻIJIET.
22682. L-ONOR. CARMELO MIFSUD BONNICI staqsa lill- Ministru għall-Intern u s-Sigurtà Nazzjonali: Jista’ l-Ministru jgħid kemm kien hemm każijiet li ġew ikkunsidrati mill-Bord tar-Remissjoni ġewwa l-Faċilità Korrettiva ta’ Kordin tul is-sena 2015? X’kien l-eżitu ta’ dawn il-każijiet, jiġiferi kemm ġew aċċettati u kemm ġew rifjutati?
ONOR. CARMELO ABELA: Ninforma lill-Onor. Interpellant li matul is-sena 2015 saru 7 seduti mill-Bord tar-Remissjoni. B’kollox intlaqgħu 127 talba li minnhom 62 ġew milqugħa filwaqt li 65 ġew miċħuda.
Posted by Carm Mifsud Bonnici at 19:47 No comments:
FAĊILITÀ KORRETTIVA TA’ KORDIN - BORD TAR-REMISSJONI - KAŻIJIET
22681. L-ONOR. CARMELO MIFSUD BONNICI staqsa lill- Ministru għall-Intern u s-Sigurtà Nazzjonali: Jista’ l-Ministru jgħid kemm kien hemm każijiet li ġew ikkunsidrati mill-Bord tar-Remissjoni ġewwa l-Faċilità Korrettiva ta’ Kordin tul is-sena 2014? X’kien l-eżitu ta’ dawn il-każijiet, jiġifieri kemm ġew aċċettati u kemm ġew rifjutati?
ONOR. CARMELO ABELA: Ninforma lill-Onor. Interpellant li matul is-sena 2014 saru 10 seduti mill-Bord tar-Remissjoni. B’kollox intlaqgħu 195 talba li minnhom 109 ġew milqugħa filwaqt li 86 ġew miċħuda.
Posted by Carm Mifsud Bonnici at 19:45 No comments:
PRIM’ AWLA TAL-QORTI ĊIVILI – KAWŻI DEĊIŻI
22573. L-ONOR. CARMELO MIFSUD BONNICI staqsa lill- Ministru għall-Ġustizzja, Kultura u Gvern Lokali: Jista’ l-Ministru jindika kemm ġew deċiżi kawżi quddiem il-Prim’ Awla tal-Qorti Ċivili tul is-snin 2013, 2014 u 2015, sena b’sena?
ONOR. OWEN BONNICI: In-numru ta’ kawżi deċiżi mill-Prim’ Awla tal-Qorti Ċivili matul is-snin indikati huma dawn:
Numru ta’ Kawżi deċiżi
Għandu jingħad ukoll illi dawn il-figuri jinkludi wkoll il-kawżi deċiżi mill-Qorti tal-Maġistrati (Għawdex) fil-kompetenza superjuri tagħha.
Posted by Carm Mifsud Bonnici at 19:43 No comments:
Partit xi ftit eżiġenti.
1. L-istorja tal-Partit Nazzjonalista turina kemm il-partitarji jistennew mingħand dawk li jiġu proposti jew anki mtella’ bil-...
UNIVERSITÀ TA’ MALTA – STUDENTI LI QED JATTENDU L-...
QRATI TA’ MALTA U GĦAWDEX – EŻEKUZZJONI TAL-KAMBJA...
FAĊILITÀ KORRETTIVA TA’ KORDIN – BORD TAR-REMISSJO...
FAĊILITÀ KORRETTIVA TA’ KORDIN - BORD TAR-REMISSJO...
PRIM’ AWLA TAL-QORTI ĊIVILI – KAWŻI ĠODDA.
Schengen m’għandhiex titneħħa
INTERNATIONAL LABOUR ORGANISATION - LAQGĦAT
IMPJIEGI PART-TIME U FULL-TIME.
NEET - ŻGĦAZAGĦ
KODIĊI TA’ ORGANIZZAZZJONI U PROĊEDURA ĊIVILI – IT...
ĦADDIEMA LI GĦANDHOM KUNTRATTI MA’ OPERATURI FIL-Q...
RAĦAL ĠDID – VJAL SIR PAUL BOFFA
KOLLEZZJONI TA’ MAPEP.-Albert Ganado.
Sejħa għall-għaqal.
RAĦAL ĠDID – VJAL SIR PAUL BOFFA - SIĠAR
MANUSKRITTI ORIĠINALI BIL-PARTITURA TAL-MUŻIKA.
Għall-bnedmin ta’ Rieda tajba.
Sena ġdida